Comerciant de professió. Fou polític pel partit Esquerra Republicana de Catalunya (ERC). Es presentà a les eleccions municipals espanyoles de 1931 al Masnou amb la llista d'ERC que guanyà les eleccions municipals. Fou el segon més votat de la llista. En constituir-se el consistori l'abril de 1931, fou primer tinent d'alcalde. El novembre de 1931 fou elegit alcalde del Masnou, en substitució de Francesc Maristany Millet, alcalde elegit l'abril de 1931 que deixava el càrrec per motius de salut. A les eleccions municipals catalanes de 1934 tornà a ser elegit alcalde. A partir dels Fets del sis d'octubre es disolgué el consistori i fou destituit. L'any 1936, després de la victòria de les esquerres a les eleccions generals espanyoles de 1936, se li reposà en el càrrec d'alcalde, que conservà fins al setembre de 1936, quan l'Ajuntament passà a estar controlat per la Confederació Nacional del Treball (CNT).